อยากทราบว่า ถ้าวัดค่า FEV1 ได้ค่าน้อยกว่าปกติ หมายถึงอะไรค่ะ
สวัสดีค่ะ FEV1 (Forced expiratory volume in 1 second) เป็นค่าที่หมายถึง ปริมาตรอากาศที่หายใจออกใน 1 วินาที โดยการแปลผลนั้นต้องแปลร่วมกับค่า FVC (Forced vital capacity) ซึ่งหมายถึง ปริมาตรอากาศที่หายใจออกทั้งหมดจนสุดอย่างเต็ม 1 ครั้ง โดยแพทย์จะประเมินจากค่า FEV1 และจากค่า FEV1 หารด้วยค่า FVC ซึ่งทั้ง 2 ค่านี้ถ้ายิ่งมีค่าต่ำก็ยิ่งบ่งชี้ว่ายิ่งมีความรุนแรงของโรคปอดที่เป็นอยู่ เช่น ถุงลมโป่งพอง หรือหอบหืดแนะนำสอบถามแพทย์ที่ดูแลโดยตรง เพราะแพทย์ที่ส่งทำการทดสอบพิเศษนี้ จะต้องแปลความหมายและเอามาเชื่อมโยงกับอาการของผู้ป่วย แล้วแจ้งให้ผู้ป่วยทราบอยู่แล้วค่ะ